ข้อบังคับสภาทนายความข้อบังคับสภาทนายความว่าด้วยการพิจารณาเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ให้แก่ทนายความผู้กระทำความดีความชอบอันเป็นประโยชน์แก่ประเทศศาสนา พระมหากษัตริย์และประชาชนพ.ศ. ๒๕๔๓ โดยที่เป็นการสมควรให้มีข้อบังคับว่าด้วยการพิจารณาเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ให้แก่ทนายความผู้กระทำความดีความชอบอันเป็นประโยชน์แก่ประเทศศาสนา พระมหากษัตริย์ และประชาชนอาศัยอำนาจตามความในมาตรา ๒๗ แห่งพระราชบัญญัติทนายความพ.ศ. ๒๕๒๘ นายกสภาทนายความโดยความเห็นชอบของสภานายกพิเศษแห่งสภาทนายความจึงออกข้อบังคับดังต่อไปนี้ข้อ ๑ข้อบังคับนี้เรียกว่า ข้อบังคับสภาทนายความ ว่าด้วยการพิจารณาเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ให้แก่ทนายความผู้กระทำความดีความชอบอันเป็นประโยชน์แก่ประเทศศาสนา พระมหากษัตริย์ และประชาชน พ.ศ. ๒๕๔๓ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้นายกสภาทนายความเป็นผู้รักษาการตามข้อบังคับนี้ข้อ ๔ทนายความที่จะได้รับการพิจารณาเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ต้องเป็นสมาชิกสภาทนายความตามพระราชบัญญัติทนายความ พ.ศ. ๒๕๒๘และต้องมีคุณสมบัติและไม่มีลักษณะต้องห้าม ดังต่อไปนี้(๑) มีสัญชาติไทย(๒) เป็นผู้มีความประพฤติดีดำรงตนอยู่ในกรอบแห่งจริยธรรมแห่งวิชาชีพ รวมทั้งได้กระทำความดีความชอบที่มีผลงานอันเป็นประโยชน์แก่ประเทศศาสนา พระมหากษัตริย์ และประชาชน(๓) ปฏิบัติหน้าที่ทนายความมาแล้วไม่น้อยกว่า ๕ ปี(๔) ไม่เคยต้องโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๕) ไม่เคยถูกเรียกคืนเครื่องราชอิสริยาภรณ์เว้นแต่เป็นการส่งคืน เนื่องจากได้รับพระราชทานในชั้นสูงขึ้น(๖) ไม่เคยถูกลงโทษฐานประพฤติผิดมรรยาททนายความหรือถูกจำหน่ายชื่อออกจากทะเบียนทนายความข้อ ๕การพิจารณาผลงานและการกระทำความดีความชอบให้อยู่ภายใต้หลักเกณฑ์ท้ายข้อบังคับและเงื่อนไขดังนี้(๑)ต้องเป็นผลงานของตนเองและไม่เคยใช้เสนอขอพระราชทานจนได้รับพระราชทานเครื่องราชอิสริยาภรณ์มาแล้วถ้าเป็นผลงานที่ทำร่วมกันเป็นหมู่คณะจะต้องสรุปแยกผลงานของแต่ละบุคคลให้ชัดเจนเพื่อให้สามารถพิจารณาเป็นรายบุคคลตามความเหมาะสมได้(๒) ถ้าเป็นผลงานที่กระทำให้แก่นิติบุคคลนิติบุคคลนั้นต้องมีวัตถุประสงค์ในการประกอบกิจการอันเป็นสาธารณประโยชน์ ทั้งนี้ตามรายชื่อที่สำนักนายกรัฐมนตรีประกาศกำหนดในราชกิจจานุเบกษาหรือเป็นนิติบุคคลที่เป็นหน่วยงานของรัฐ หรือเป็นผลงานที่หน่วยงานของรัฐร้องขอข้อ ๖การพิจารณาเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์โดยปกติให้เริ่มจากชั้นที่ ๗ เหรียญเงินดิเรกคุณาภรณ์และอาจพิจารณาเสนอขอพระราชทานในชั้นที่สูงขึ้นตามลำดับโดยเว้นระยะเวลาแต่ละชั้นไม่น้อยกว่า ๕ ปีข้อ ๗ให้มีคณะอนุกรรมการขึ้นทะเบียนคณะหนึ่งจำนวน ๗ คน ประกอบด้วยประธานกรรมการมรรยาททนายความเป็นประธานอนุกรรมการ, เลขานุการคณะกรรมการมรรยาททนายความเป็นอนุกรรมการและเลขานุการ, ผู้แทนคณะกรรมการช่วยเหลือประชาชนทางกฎหมายสภาทนายความ, ผู้แทนคณะกรรมการสิทธิมนุษยชน สภาทนายความ, ผู้แทนคณะกรรมการพิทักษ์สิ่งแวดล้อมสภาทนายความ, ผู้แทนจากสำนักงานศาลยุติธรรม และผู้แทนจากกระทรวงยุติธรรมเป็นอนุกรรมการ ทำหน้าที่พิจารณาตรวจสอบคุณสมบัติ ประวัติ ความประพฤติ การกระทำความดีความชอบผลงานและความเหมาะสมของทนายความผู้ที่พึงได้รับการพิจารณาเสนอขอพระราชทานแล้วนำเสนอต่อคณะกรรมการสภาทนายความพิจารณารับรองข้อ ๘การเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์แก่ทนายความนั้นเมื่อคณะกรรมการสภาทนายความได้ให้การรับรองตามข้อบังคับนี้แล้วให้สภาทนายความเสนอรายชื่อผู้สมควรได้รับการพิจารณาเสนอขอพระราชทานให้กระทรวงยุติธรรมหรือหน่วยงานที่ได้รับประโยชน์มากที่สุดจากผลงานของทนายความผู้นั้นเป็นผู้พิจารณาดำเนินการตามมาตรา๒๓ แห่งพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๓๘ประกาศ ณ วันที่ ๒๖ พฤษภาคม พ.ศ. ๒๕๔๓สัก กอแสงเรืองนายกสภาทนายความ[เอกสารแนบท้าย]๑.หลักเกณฑ์ประกอบการพิจารณาเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์๒. แบบหนังสือรับรองแสดงผลงาน สภาทนายความ๓. แบบหนังสือรับรองแสดงผลงาน สำนักงานคณะกรรมการช่วยเหลือประชาชนทางกฎหมายสภาทนายความ๔. แบบหนังสือรับรองแสดงผลงาน สำนักงานเลขาธิการสภาทนายความ(ดูข้อมูลจากภาพกฎหมาย)หมายเหตุ :- เหตุผลในการประกาศใช้ข้อบังคับฉบับนี้ คือเพื่อเป็นการส่งเสริมให้ทนายความซึ่งอุทิศตนทำงานช่วยเหลือสังคมในด้านการช่วยเหลือประชาชนทางกฎหมายทั้งในด้านการเป็นวิทยากรผู้ให้คำบรรยายกฎหมายแก่ประชาชนและแก่ทนายความด้วยกันรวมทั้งการเป็นที่ปรึกษากฎหมายให้คำอธิบายและเผยแพร่ความรู้ทางกฎหมายแก่ประชาชนโดยเฉพาะทนายความผู้เป็นอาสาสมัครให้ความช่วยเหลือประชาชนตามกฎหมายโดยการเข้าเป็นทนายความว่าต่างแก้ต่างให้กับประชาชนที่ไม่ได้รับความเป็นธรรมและยากจนตามพระราชบัญญัติทนายความให้ได้รับเกียรติเป็นที่ทราบกันโดยทั่วไปว่าเป็นผู้ที่มีความประพฤติดีและมุ่งสร้างสรรค์สังคมให้อยู่ภายใต้หลักแห่งนิติธรรมส่งเสริมงานตามแนวพระราชดำริของพระบาทสมเด็จพระเจ้าอยู่หัวโดยเฉพาะพระราชปณิธานแห่งพระองค์ท่านที่จะทรงปกครองแผ่นดินด้วยความเป็นธรรมซึ่งทนายความอาสาของสภาทนายความดังที่กล่าวข้างต้นเป็นผู้ที่ได้เสียสละอย่างมากทั้งความรู้ ประสบการณ์ เวลาอันเป็นส่วนตัวของตนเองและครอบครัวช่วยให้การปฏิบัติหน้าที่ในฐานะทนายความโดยการให้คำปรึกษาว่าความในคดีและเป็นผู้ฝึกสอนให้คำบรรยายแก่ประชาชนทำให้ประชาชนได้รับความรู้ทางกฎหมายสามารถที่จะสร้างความเป็นธรรมให้กับสังคมและชุมชนได้ตลอดไปรวมทั้งยังเป็นการคุ้มครองสิทธิของประชาชนด้วยอันนับได้ว่าเป็นการกระทำความดีที่ควรได้รับการสรรเสริญด้วยเหตุนี้สภาทนายความจึงเห็นสมควรให้มีข้อบังคับสภาทนายความว่าด้วยการพิจารณาเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ให้แก่ทนายความผู้กระทำความดีความชอบอันเป็นประโยชน์แก่ประเทศศาสนา พระมหากษัตริย์ และประชาชนจึงจำเป็นต้องตราข้อบังคับสภาทนายความเพื่อให้ยึดถือเป็นแนวทางปฏิบัติอันเดียวกันดลธี/ผู้จัดทำ๒ พฤศจิกายน ๒๕๕๓นฤดล/ผู้ตรวจ๒๑ มกราคม ๒๕๕๔[๑] ราชกิจจานุเบกษาเล่ม ๑๑๗/ตอนที่ ๖๖ ง/หน้า ๑๒/๑๗ สิงหาคม ๒๕๔๓